म्यानचेस्टर सिटीलाई टोटनहमको धक्का
स्टेभन बेर्गविनको डेब्यु गोलको मदतले टोटनहमले इंग्लिस प्रिमियर लिगमा आइतबार राति १० खेलाडीमा सीमित म्यानचेस्टर सिटीलाई २–० ले हरायो र शीर्ष चारमा प्रवेशको सम्भावना जीवन्त राख्यो ।
लन्डन — स्टेभन बेर्गविनको डेब्यु गोलको मदतले टोटनहमले इंग्लिस प्रिमियर लिगमा आइतबार राति १० खेलाडीमा सीमित म्यानचेस्टर सिटीलाई २–० ले हरायो र शीर्ष चारमा प्रवेशको सम्भावना जीवन्त राख्यो ।सिटी सुरुआती एक घन्टाको खेलमा जोसे मोउरिन्होको टिममाथि पूर्णत: हाबी रहेको थियो । तर ओलक्जान्डर जिनचेन्कोले रातो कार्ड खाएर मैदान छाडेपछि खेलको समीकरण टोटनहमको पक्षमा मोडिएको थियो ।जितपछि टोटनहम पाँचौं स्थानमा उक्लेको छ र यो चौथो स्थानमा रहेको चेल्सीसँग चार अंकको दूरी हो । टोटनहमको दोस्रो गोल दक्षिण कोरियाली खेलाडी सन ह्वेङ–मिनको नाममा रह्यो । 